**Előterjesztés**

az EVAT Zrt.-t érintő tulajdonosi döntésről

Tisztelt Közgyűlés!

Eger Megyei Jogú Város Önkormányzata, mint az **EVAT Egri Vagyonkezelő és Távfűtő Zártkörűen Működő Részvénytársaság** kizárólagos tulajdonú részvényese az Igazgatóság tagjait a 2/2022. (II.24.) sz. alapítói határozattal 2022. február 25. napjától 2024. november 23. napjáig terjedő 5 éves időtartamra választotta meg. Ezt követően a 2022. szeptember 29-i, illetve a 2022. november 24-i Közgyűlés döntött tagcserékről az Igazgatóság tekintetében.

Az Igazgatóság jelenlegi tagjai:

* File Sándor Pál
* Pintér István
* Jánosi Zoltán
* Dr. Szalóczi Géza György
* Protovinné Zsilinszky Erzsébet

A Ptk. 3:109.§ (4) bekezdés szerint az egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A legfőbb szerv hatáskörébe tartozó kérdésekben az alapító vagy az egyedüli tag írásban határoz és a döntés az ügyvezetéssel való közléssel válik hatályossá.

Az igazgatósági tagok közül az alábbi személyek visszahívására teszek javaslatot:

Jánosi Zoltán

dr. Szalóczi Géza

**Helyükre** javaslom az alábbi személyek **megválasztásá**t 2023**. július 01. napjától 2024. november 23. napjáig terjedő** időtartamra:

**dr. Bánhidy Péter Pál**

**dr. Martinecz Gergely**

Az új tagok tiszteletdíját változatlan díjazás mellett, a vonatkozó közgyűlési határozatban foglaltak alapján javaslom megállapítani**.**

**Kérem a Tisztelt Közgyűlést, hogy fogadja el a határozati javaslatokat.**

Eger, 2023. június 15.

**Orosz Lászlóné**

Fidesz-Kdnp frakció vezetője

**Határozati javaslat:**

Eger Megyei Jogú Város Önkormányzatának Közgyűlése, mint az EVAT Egri Vagyonkezelő és Távfűtő Zártkörűen Működő Részvénytársaság (3300 Eger, Zalár J. u. 1-3., az Egri Törvényszék Cégbíróságán Cg. 10-10-020014. cégjegyzékszámon nyilvántartva, adószáma: 10592803-2-10) alapítója a Polgári törvénykönyvről szóló 2013. évi V. törvény 3:109.§ (4) bekezdésében foglaltak alapján az alábbi alapítói határozatot hozta:

ALAPÍTÓI HATÁROZAT

Eger Megyei Jogú Város Önkormányzata (székhelye: 3300 Eger, Dobó I. tér 2., adószáma: 15729325-2-10, képviseli: Mirkóczki Ádám polgármester), mint az EVAT Egri Vagyonkezelő és Távfűtő Zártkörűen Működő Részvénytársaság egyedüli részvényeseként Eger Megyei Jogú Város Közgyűlése a 389/2022. (IX. 29.) sz. közgyűlési határozatával a Polgári törvénykönyvről szóló 2013. évi V. tv. 3:109. § (4) bek. rendelkezései alapján az alábbi alapítói határozatokat hozza:

1/2023. (VI. 22.) sz. alapítói határozat:

Eger Megyei Jogú Város Önkormányzata, mint a társaság egyedüli részvényese, akként dönt, hogy az EVAT Zrt. Igazgatóságából 2023. június 30-i hatállyal visszahívja az alábbi személyeket:

*Dr. Szalóczi Géza György*

*Jánosi Zoltán (*

Eger Megyei Jogú Város Önkormányzata, mint a társaság egyedüli részvényese, akként dönt, hogy az EVAT Zrt. Igazgatóságába 2023. július 01. napjától 2024. november 23. napjáig terjedő időtartamra, változatlan díjazás mellett az alábbi személyt választja meg:

**dr. Bánhidy Péter Pál**

**dr. Martinecz Gergely**

2/2023. (VI. 22.) sz. alapítói határozat:

Az Alapító a fenti határozatra figyelemmel az EVAT Zrt. Alapszabálya 12. pontjának „Az Igazgatóság tagjai” bekezdése az alábbiakra változik:

Az Igazgatóság tagjai:

* File Sándor Pál
* Pintér István
* dr. Bánhidy Péter Pál
* Dr. Martinecz Gergely
* Protovinné Zsilinszky Erzsébet

Az Alapszabály egyéb rendelkezései változatlanul hatályban maradnak.

Eger, 2023. június 22.

Eger Megyei Jogú Város Önkormányzata

képviseli: Mirkóczki Ádám polgármester

alapítói jogok gyakorlója

Ellenjegyzem Egerben, 2023. június ... napján:

………………………… ügyvéd, KASZ: ………………

Felelős: Mirkóczki Ádám polgármester Szűcs Tamás vezérigazgató, EVAT Zrt.

Határidő: 2023. június 30.